**Hodeluskampanje høsten 2023**

Nå er det tid for høstens hodeluskampanje. FHI oppfordrer alle foresatte å sjekke barn og familiemedlemmer for hodelus helgen i uke 35 (2. og 3. september). Sjekker vi alle samtidig, vil spredningen av lus minskes!

**Hvordan sjekke for hodelus?**

* Gre håret med en lusekam (kjøpes på apotek).
* Gre hele veien fra hodebunnen til hårspissene.
* Gre i vått hår, da det hemmer lusas bevegelse.
* Balsam kan brukes for å gjøre kjemmingen lettere.
* Tørk av kammen på et papir eller håndkle etter hvert drag og se etter lus. Når eventuelle lus tørker, vil de begynne å bevege seg.
* Grer du i tørt hår, anbefales det å stå bøyd over et hvitt håndkle eller lignende. Da kan man få øye på lus som faller ned.

[Se video om hvordan en lusesjekk gjøres](https://sender.dialogapi.no/l/CpAxXOVqvB6lgaaz2Y_nVg/9Th6VQhW_Kx524fnvM2sZ2N5JYpYdHY5gpjJaYiOUY0=)

**Fant du lus? Tre måter å bli kvitt hodelus på:**

* Behandling med lusemiddel (midler med dimetikon anbefales)
* Daglig kjemming av håret med lusekam i 14 dager
* Klippe håret kortere enn 0,5 cm.

Barn med hodelus trenger ikke å holdes hjemme fra barnehage og skole, men bør behandles så raskt som mulig. Lus smitter ikke via luer, kosedyr o.l.

[Mer informasjon om hodeluskampanjen, og informasjon på flere språk](https://sender.dialogapi.no/l/LBUrSio3DqIVmV22IB1jwA/9Th6VQhW_Kx524fnvM2sZ2N5JYpYdHY5gpjJaYiOUY0=)

Takk til alle som tar lusekammen fatt denne uken, sammen kan vi bekjempe hodelus!

[Mer informasjon om hodelus, film, quiz og annet](https://sender.dialogapi.no/l/qGiPoNphZHiGo2LJ8fXreQ/9Th6VQhW_Kx524fnvM2sZ2N5JYpYdHY5gpjJaYiOUY0=)

Takk til alle skoler og barnehager som hjelper oss med å gjennomføre denne kampanjen! 😊

Vennlig hilsen Folkehelseinstituttet